Такім жа простым і шчырым быў падарунак з палескай зямлі, што па традыцыі падрыхтавала дэлегацыя Лунінецкага раёна. Каравай з каласкамі па просьбе настаяцеля Бастынскага Свята-Параскевінскага храма протаіерэя Іаана Пятрэнкі выпекла мясцовая майстрыха Любоў Аляксандраўна Лышчык. Дырэктару Дома Коласа Зінаідзе Мікалаеўне Камароўскай бастынскі пачастунак уручыў Міколка Пятрэнка, другакласнік СШ №2 г. Лунінца. Светлагаловы хлопчык сімвалічна ўвасабляў масток, злучыўшы пакаленні прыхільнікаў таленту Якуба Коласа.